ΓΡΑΠΤΗ ΕΡΩΤΗΣΗ E-2157/99

υποβολή: Roberta Angelilli (UEN) προς την Επιτροπή

(24 Νοεμβρίου 1999)

Θέμα: Απομιμήσεις μοντέλων προϊόντων κεραμικής της επαρχίας του Βιτέρμπο

Ορισμένες επιχειρήσεις που παράγουν είδη κεραμικής της επαρχίας του Βιτέρμπο κατήγγειλαν την απομίμηση ορισμένων μοντέλων ειδώνγιεινής εκ μέρους αιγυπτιακών επιχειρήσεων. Τα μοντέλα αυτά, εκτός των άλλων, εισβάλλουν στην ιταλική και ευρωπαϊκή αγορά επικρατώντας χάρη στις χαμηλότατες τιμές παραγωγής και επομένως χάρη στον αθέμιτο ανταγωνισμό σε βάρος των ιταλικών επιχειρήσεων με σοβαρότατες οικονομικές ζημίες και επομένως πιθανούς κινδύνους για την απασχόληση.

Ακόμη και ο αιγύπτιος πρέσβης στην Ιταλία, μετά από καταγγελία πουπέβαλαν οι ιταλοί παραγωγοί στην Αστυνομία της Ρώμης, αναγνώρισε τα δίκαιο των επιχειρηματιών.

Υπό το πρίσμα των ανωτέρω ερωτάται η Επιτροπή:

1. δεν θεωρεί ότι ο ανταγωνισμός των αιγυπτιακών επιχειρήσεων είναι σε μεγάλο βαθμό ανάρμοστος;

2. δεν θεωρεί ότι η απομίμηση ιταλικών μοντέλων παραβαίνει τους ισχύοντες κανόνες ανάπτυξης και προστασίας της πνευματικής ιδιοκτησίας μεταξύ των οποίων και η οδηγία 93/98(1);

3. δεν θεωρεί ότι το συμβάν παραβαίνει την προστασία των ηθικών δικαιωμάτων των δημιουργών;

4. δεν θεωρεί σκόπιμο να παρέμβει στις αρμόδιες αιγυπτιακές αρχές για να ζητήσει περαιτέρω πληροφορίες σχετικά με τα ανωτέρω και ενδεχομένως να ζητήσει από τις αρχές αυτές την τήρηση των διεθνών κανόνων προστασίας της πνευματικής ιδιοκτησίας;

5. μπορεί να εκφέρει μια γενική άποψη για τηνπόθεση;

(1) ΕΕ L 290 της 24.11.1993, σελ. 9.

Απάντηση του κ. Bolkestein εξ ονόματος της Επιτροπής

(12 Ιανουαρίου 2000)

Η Επιτροπή έχει πλήρη γνώση των δυσκολιών που αντιμετωπίζει ο κοινοτικός κλάδος παραγωγής στην καταπολέμηση των απομιμήσεων και της πειρατείας. Ωστόσο, η Επιτροπή δεν είναι σε θέση να δώσει μια συγκεκριμένη απάντηση στις ερωτήσεις της αξιοτίμου βουλευτού βάσει των πληροφοριών που έχειποβάλει η τελευταία.

Η εμπορία προϊόντων παραποίησης/απομίμησης και πειρατικών προϊόντων, δηλαδή προϊόντων που παράγονται χωρίς την έγκριση του κατόχου των δικαιωμάτων πνευματικής ιδιοκτησίας που προστατεύει τα προϊόντα, βλάπτει τους νομοταγείς παραγωγούς και εμπόρους και παραπλανεί τους καταναλωτές. Προκειμένου να μην κυκλοφορούν τέτοια προϊόντα στην κοινοτική αγορά, η Κοινότητα έχει δημιουργήσει ένα νομοθετικό πλαίσιο που εξασφαλίζει την αποτελεσματική προστασία των δικαιωμάτων πνευματικής ιδιοκτησίας εντός της Κοινότητας.

Συγκεκριμένα, ο κανονισμός του Συμβουλίου (ΕΚ) αριθ. 3295/94 της 22ας Δεκεμβρίου 1994 περί μέτρων απαγόρευσης της ελεύθερης κυκλοφορίας της εξαγωγής, της επανεξαγωγής και τηςπαγωγήςπό καθεστώς αναστολής των εμπορευμάτων παραποίησης/απομίμησης και των αναπαραχθέντων χωρίς άδεια (πειρατικών)(1) έχει ως στόχο να εμποδίσει την κυκλοφορία εμπορευμάτων παραποίησης/απομίμησης ή πειρατικών μέσω των εξωτερικών συνόρων της Κοινότητας. Ο κανονισμός αυτός επιτρέπει στις εθνικές τελωνειακές αρχές να αναστείλουν τη χορήγηση άδειας κυκλοφορίας προϊόντων για τα οποίαπάρχουνπόνοιες ότι είναι εμπορεύματα παραποίησης/απομίμησης ή πειρατικά, ενώ ο κάτοχος του δικαιώματος αρχίζει τις διαδικασίες παράβασης ενώπιον των εθνικών αρχών.

Η Επιτροπή εξέδωσε, επίσης, τον Οκτώβριο 1998 το Πράσινο Βιβλίο για την καταπολέμηση της παραποίησης/απομίμησης και της πειρατείας στην εσωτερική αγορά(2). Το εν λόγω Πράσινο Βιβλίο αποτέλεσε το σημείο έναρξης μιας διαδικασίας ευρείων διαβουλεύσεων με τη συμμετοχή όλων των ενδιαφερόμενων μερών, με στόχο την περαιτέρω καταπολέμηση της παραποίησης/απομίμησης και της πειρατείας στην Κοινότητα.

Επιπλέον, αξίζει να σημειωθεί ότι η Αίγυπτος οφείλει να εφαρμόσει από την 1η Ιανουαρίου 2000 το μέρος της συμφωνίας για την προστασία των δικαιωμάτων πνευματικής ιδιοκτησίας που αναφέρεται στο εμπόριο (TRIPs, Trade-related aspect of intellectual property right agreement).

Τέλος, στο πλαίσιο των διαπραγματεύσεων μεταξύ της Κοινότητας και των χωρών της Μεσογείου, στις οποίες περιλαμβάνεται και η Αίγυπτος,πάρχουν ειδικές διατάξεις με σκοπό να εξασφαλίσουν την επαρκή και αποτελεσματική προστασία των δικαιωμάτων πνευματικής ιδιοκτησίας σύμφωνα με τα επικρατούντα διεθνή πρότυπα, συμπεριλαμβανομένων αποτελεσματικών μέσων για την εκτέλεση αυτών των δικαιωμάτων.

(1) ΕΕ L 341 της 30.12.1994 όπως τροποποιήθηκε από τον Κανονισμό του Συμβουλίου (ΕΚ) αριθ. 241/1999, ΕΕ L 27 της 2.2.1999.

(2) COM(98)569 τελικό.